《浪淘沙 惜春》
明代·刘炳

年少为花愁。珠箔青楼。竹西歌吹古扬州。翠袖舞低杨柳月，醉吹还留。

投老忆狂游。往事都休。繁华如梦水东流。飞絮落花春去也，白了人头。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。